**Харолд 220126**

**Құдай асығыс емес**

***«Сенің құтқарылуың өкіну мен тыныштықта, тыныштық пен сенімде — күшің, бірақ сенде мұның ешқайсысы да болмас еді. Өйткені Жаратқан Ие – әділдіктің Құдайы. Оны күткендердің бәрі бақытты!» (Ишая 30:15)***

Жұмысты өткізу мерзімі жақындап қалған еді, мен кездесуге асығып тұрып, ноутбугімді әріптесімнің ноутбугімен шатастырып алдым. Кейінірек, ноутбугімнің құпиясөзін терген кезде, ноутбук ашылмаған кезде қатты үрейлендім, сөйтіп, осындай оғаш жағдайларға негізделген қорытындыға келіп, күдікті деректер шабуылы туралы полицияға хабарладым. Содан кейін мен толы шыны кофені қағып, құлатып жібердім. Оған қоса, кездесуді дұрыс емес күнге белгілеп, досымды ыңғайсыз жағдайда қалдырдым.

Мен сол күні қатты ашулы болдым, бірақ Құдай мені тоқтатқан хабар сізге де көмектесетін шығар. Бұл мынау: «Исраилдің Киелі Құдайы — Жаратушы Тәңір Ие тағы мынаны айтады: «Сенің құтқарылуың өкіну мен тыныштықта, тыныштық пен сенімде — күшің, бірақ сенде мұның ешқайсысы да болмас еді. Өйткені Жаратқан Ие – әділдіктің Құдайы. Оны күткендердің бәрі бақытты!» (Ишая 30:15)

Бәрі анық: Құдай асығыс емес!

Құдай Исаны жерге жібергені - ең маңызды жұмыс болды. Бірақ Ол Исаны ер жеткен жаста емес, әлі де емізу, ұйықтату керек, содан соң еңбектейтін, сосын барып жүруге үйренуі керек, әлі де өсуіне уақыт керек сәби ретінде жіберді. Былай қарасаңыз, уақыт босқадан босқа өткен сияқты болып көрінеді. Бірақ Құдай бұл жағдайға бұндай көзқараста болған жоқ. Киелі кітапта былай делінген: “Ал Исаның ойы да, бойы да, Құдай мен адамдарға ұнамдылығы да арта түсті.” (Лұқа 2:52).

Біздің өсу үрдісіміз Құдай үшін маңызды. Егер Оның тыныштығын, сенімін елемей, Оны күтуден бас тартсақ, жағдай қиын болмақ.